Danae
Danae er i den græske mytologi datter af kong Akrisios i Argos, mor til Perseus. Zeus forelskede sig i Danae, som pga. et orakelsvar var muret inde i et tårn; han forvandlede sig til en gylden regn og trængte ind til hende gennem taget. Da Danae efterfølgende fødte Perseus, troede Akrisios ikke på det guddommelige faderskab og spærrede mor og barn inde i en kiste, som han sendte til havs. Den drev i land på øen Serifos, hvor kong Polydeukes tog imod dem.